شەفەق نیوز/ مەسرور بارزانی سەرۆک حکومەت هەرێم کوردستان، ئمڕوو یەکشەممە، پێشوازی لە ئەحمەد ئەبولغێت ئەمیندار گشتی جامیعەی دەوڵەتە عەرەویەکان کرد.
حکومەت هەرێم لە بەیاننامەیگ وت: لە چەوپیکەفتنەگە باس لە دویاترین نووەوەبویەکان رەوش گشتی عراق کریا، و هەمیش رووشنایی خریا بان پەیوەندیەیل هەرێم کوردستان وەگەرد دەوڵەتە عەرەویەکان.
ئەبولغێت وت: سەردانەگەی ئەرا هەرێم کوردستان خوەی پەیامیگە لەناوی داوا لە دەوڵەتە عەرەویەکان کەێد پەیوەندیەلیان وەگەر هەرێم کوردستان لە چوارچێوەی فیدڕالی بتەو بکەن، وەتایبەت لە گواستنەوەی بازرگانی و بەرهەمهاوردن.
هەر لیوا، سەرۆک حکومەت سوپاس ئەمیندار جامیعەی عەرەوی ئەرا پاڵشایشتیەگەی کرد، و باس لە ئومید خوەی کرد ک جامیعەی عەرەوی دەور خوەی ئەرا چارەسەرکەردن گرفتە کەڵەکەبویەکان لە عراق بڕانێد، و هەمیش ئاماژە کرد ک هەرێم کوردستان نووڕێدە دروسکردن خاسترین پەیوەندیەیل وەگەرد دەوڵەتە عەرەویەکان.
